বিসিজি ১০ মিটার-শ্রেণীর রেসকিউ বোট

বিসিজি ২০ মিটার রেসকিউ বোট হলো জাপানে নির্মিত উদ্ধারকারী নৌযানের শ্রেণী যা বাংলাদেশ কোস্ট গার্ড কর্তৃক ব্যবহৃত হয়। উক্ত নৌযানসমূহ মারুবেনি প্রোটেকস কর্পোরেশন, জাপান-এর প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। ইয়ানমার জেডডি ৩২জি৬ (হার্ড টপ) মডেল-এর উপর ভিত্তি করে নির্মিত প্রতিটি নৌযান সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বাংলাদেশ কোস্ট গার্ড-এর জন্য "দি প্রজেক্ট ফর দি ইমপ্রুভমেন্ট অফ রেসকিউ ক্যাপাসিটিস ইন দি কোস্টাল অ্যান্ড ইনল্যান্ড ওয়াটার্স" শীর্ষক প্রকল্পের আওতায় জাপান সরকারের জাইকা অনুদান হিসেবে ২০টি ১০ মিটার উদ্ধারকারী নৌযান প্রদানের পরিকল্পনা অনুমোদিত হয়। এরই ধারাবাহিকতায় ২৭ আগস্ট, ২০১৮ সালে গণপ্রজাতন্ত্রী বাংলাদেশ সরকার এবং জাপান আন্তর্জাতিক সহযোগিতা সংস্থা-জাইকা এর মধ্যকার উক্ত নৌযান সরবরাহ সংক্রান্ত চুক্তি স্বাক্ষরিত হয়। পরবর্তীতে ২৭ আগস্ট, ২০১৯ সালে বাংলাদেশ কোস্ট গার্ড এবং মারুবেনি প্রোটেকস কর্পোরেশন, জাপান-এর মধ্যেকার নৌযান নির্মিত সংক্রান্ত চুক্তি স্বাক্ষরিত হয়। নির্মাণকাজ শেষে ১ম ধাপে ১০টি ১০ মিটার রেসকিউ বোটের নির্মাণ কাজ সম্পন্ন করত গত ২৩ ডিসেম্বর, ২০২০ বাংলাদেশ কোস্ট গার্ডের নিকট হস্তান্তর করা হয়। অবশিষ্ট ১০টি বোট এর মধ্যে ০৮টি রেসকিউ বোট গত ১৭ মে, ২০২১ এবং ০২টি রেসকিউ বোট ২১ জুন, ২০২১ চট্টগ্রাম বন্দরে এসে পৌঁছায়। এর পর বোট সমূহের যাবতীয় টেস্ট ট্রায়াল সম্পন্ন করতঃ সংশ্লিষ্ট প্রতিষ্ঠান কর্তৃক ৩০ জুন, ২০২১ বাংলাদেশ কোস্ট গার্ড এর নিকট হস্তান্তর করা হয়। ৬ ডিসেম্বর, ২০২১ সালে চট্টগ্রামে বাংলাদেশ কোস্টগার্ড ঘাঁটিতে জাপানি অনুদান সহায়তার অধীনে রেসকিউ বোট (উদ্ধারকারী নৌযান) হস্তান্তর সংক্রান্ত অনুষ্ঠান সংঘটিত হয়। উক্ত অনুষ্ঠানে বাংলাদেশে অবস্থিত জাপান দূতাবাস এর রাষ্ট্রদূত জনাব ইতো নাওকি, বাংলাদেশ কোস্টগার্ড এর মহাপরিচালক রিয়ার এডমিরাল জনাব আশরাফুল হক চৌধুরী এবং জাইকা বাংলাদেশের প্রধান প্রতিনিধি জনাব হায়াকাওয়া ইউহো উপস্থিত ছিলেন। এই সহায়তার আওতায় (প্রায় ২৫ মিলিয়ন মার্কিন ডলার) দুর্যোগজনিত ত্রাণ ও উদ্ধার অভিযান ব্যবস্থা জোরদার করতে বাংলাদেশ কোস্টগার্ডকে চারটি ২০ মিটার এবং ২০টি ১০ মিটার শ্রেণীর রেসকিউ বোট (উদ্ধারকারী নৌযান) প্রদান করা হয়েছে। রাষ্ট্রদূত জনাব ইতো নাওকি বলেন, “জাপান সরকার আঞ্চলিক শান্তি, স্থিতিশীলতা এবং সমৃদ্ধির জন্য "ফ্রি অ্যান্ড ওপেন ইন্দো-প্যাসিফিক স্ট্র্যাটেজি (এফওআইপি)" এর লক্ষ্য প্রচার ও প্রসারে কাজ করছে। সামুদ্রিক সুরক্ষা এবং নিরাপত্তা নিশ্চিতকরণের প্রেক্ষাপট থেকে বাংলাদেশকে এই রেসকিউ বোট সরবরাহ করা হল এফওআইপি অন্তর্ভূক্ত একটি বাস্তবিক সহযোগিতা। এই লক্ষ্য বাস্তবায়নের অংশীদার হিসেবে জাপান বাংলাদেশের প্রতি এ ধরনের বাস্তবিক সহযোগিতা অব্যাহত রেখে চলেছে”। সাম্প্রতিক বছরগুলোতে বাংলাদেশ ঘূর্ণিঝড় ও বন্যার মতো মারাত্মক প্রাকৃতিক দুর্যোগের শিকার হয়েছে। বাংলাদেশের মধ্য দিয়ে প্রবাহিত বড় এবং ছোট নদীগুলি ব্যবহার করে বাংলাদেশের একটি উন্নত জল পরিবহন ব্যবস্থা রয়েছে। তাছাড়াও সমুদ্র ও অভ্যন্তরীণ জলভাগে সক্রিয়ভাবে মৎস্য চাষ করা হয়ে থাকে। বাংলাদেশের অভ্যন্তরীণ জলভাগ এবং সামুদ্রিক অঞ্চলগুলিতে বড় প্রাকৃতিক দুর্যোগ এবং জাহাজ দুর্ঘটনার ঘটনা ঘটেছে, যার ফলে উল্লেখযোগ্যভাবে সাধারণ মানুষ, জেলে এবং নাবিকরা দুর্ভোগের শিকার হয়েছে। এই ধারাবাহিকতায়, প্রকল্পটি দুর্যোগজনিত ত্রাণ ও উদ্ধার অভিযান ব্যবস্থা গড়ে তোলার জন্য একটি গুরুত্বপূর্ণ ভুমিকা পালন করবে। ১৯৯৪ সালে বাংলাদেশ কোস্ট গার্ড প্রতিষ্ঠার পূর্বে, জাপান সরকার অনুদান সহায়তার মাধ্যমে বাংলাদেশকে ৪৯টি বোট প্রদান করেছিল, তবে এই প্রথমবারের মতো জাপান বাংলাদেশ কোস্ট গার্ডকে সহায়তা দিয়েছে। বাংলাদেশের উপকূলীয় অঞ্চলে জলদস্যুতা ও মানব পাচারের বিরুদ্ধে লড়াই, এবং প্রাকৃতিক দুর্যোগের সময় উপকূলীয় এলাকায় জরুরি অভিযান ও উদ্ধার অভিযান পরিচালনা করার মতো বাংলাদেশ কোস্ট গার্ডের ব্যাপক পরিসরের দায়িত্ব রয়েছে। এসব কাজে সহায়তার জন্য রেসকিউ বোট (উদ্ধারকারী নৌযান) গুলো গুরুত্বপূর্ণ ভূমিকা পালন করবে বলে আশা ব্যক্ত করা হয়। বিসিজি ১০ মিটার রেসকিউ বোটের দৈর্ঘ্য ১০ মিটার (৩৩ ফু), প্রস্হ ৩ মিটার (৯.৮ ফু), গভীরতা ১ মিটার (৩.৩ ফু) এবং ওজন ৪০ টন। নৌযানে প্রচালনশক্তি হিসেবে রয়েছে: ১টি ২৯৬ অশ্বশক্তি (২২১ কিওয়াট)/৩১০১এমআইএন বিশিষ্ট ইয়ানমার ৬এলওয়াই২এম-ডব্লিউডিটি ডিজেল ইঞ্জিন (জাপান); ১টি ১৯৭ অশ্বশক্তি (১৪৭ কিওয়াট) বিশিষ্ট ইয়ানমার ৪এলএইচ-ডব্লিউএসটিজেডএওয়াই ডিজেল ইঞ্জিন (জাপান); ৪টি শ্যাফট। নৌযানের সর্বোচ্চ গতিবেগ ঘন্টায় ২৫ নট (৪৬ কিমি/ঘ; ২৯ মা/ঘ)। এছাড়াও নৌযানসমূহ ৩ জন ক্রু, ২০ জন আরোহী নিয়ে একনাগাড়ে ১০০ নটিক্যাল মাইল (১৯০ কিমি; ১২০ মা) বিস্তীর্ণ সমুদ্র এলাকা জুড়ে অভিযান পরিচালনা করতে পারে।  বাংলাদেশ কোস্ট গার্ড "ALL BOATS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড সাফল্য" (পিডিএফ)। coastguard.portal.gov.bd। সংগ্রহের তারিখ ২০২৪-০৩-১৮।  "Signing Grant Agreement on "the Project for Improvement of Rescue Capacities in the Coastal and Inland Waters"！/無償資金協力「 沿岸及び内陸水域における救助能力強化計画」締結！"। www.JICA Bangladesh facebook.com। সংগ্রহের তারিখ ২০২৪-০৩-২৩।  "On 6th December, the handing over ceremony of rescue boats on Japanese Grant Aid was held at the Bangladesh Coast Guard base in Chattogram."। www.JICA Bangladesh facebook.com। সংগ্রহের তারিখ ২০২৪-০৩-২৩।  "24 JICA boats were handed over for the rescue operations of the Bangladesh Coast Guard. This is part of Japan's practical cooperation to realize the vision of a Free and Open Indo-Pacific. チッタゴンで、バングラデシュ沿岸警備隊に対する24隻の救命艇の引渡し式に出席しました。日本の無償資金協力です。"। www.facebook.com। সংগ্রহের তারিখ ২০২৪-০৩-২৩।  "Japan provides rescue boats to Bangladesh Coast Guard / জাপান সরকার এর পক্ষ থেকে বাংলাদেশ কোস্টগার্ডকে রেসকিউ বোট প্রদান"। www.Embassy of Japan in Bangladesh facebook.com। সংগ্রহের তারিখ ২০২৪-০৩-২৩।  "PREPARATORY SURVEY REPORT ON OF RESCUE CAPACITIES THE PROJECT FOR IMPROVEMENT AT THE COASTAL AND INLAND WATERS IN THE PEOPLE'S REPUBLIC OF BANGLADESH, February 2018" (পিডিএফ)। openjicareport.jica.go.jp (ইংরেজি ভাষায়)।  "বাংলাদেশ কোস্টগার্ডকে জাপানের উপহার | Chittagong News | Bangladesh Coast Guard | Somoy TV"।  "চট্টগ্রামে কোস্ট গার্ডকে ১৪টি বোট উপহার হিসেবে দিচ্ছে জাইকা | JICA Gift | Chattogram Coast Guard"।  "バングラデシュ沿岸警備隊向け 救助艇の海上公試 Bangladesh Coast Guard Rescue Boat"।  "Contract signing ceremony between Bangladesh Coast Guard (BCG) and Marubeni Protechs Corporation was held on 27th August 2019 at the BCG headquarters for manufacturing of 20 numbers of rescue boat (10 meters) under the JICA Grand Aid Project."। www.JICA Bangladesh facebook.com (ইংরেজি ভাষায়)। সংগ্রহের তারিখ ২০২৪-০৩-২৩।  "YANMAR is in Bangladesh! Light weight, fast moving Bangladesh Coast Guard Vessel in action! Yanmar design and build, 20 units x 10-meter Type Rescue Boat for Bangladesh Coast Guard – powered by Yanmar 6LY2M-WDT."। www.Yanmar Asia facebook.com (ইংরেজি ভাষায়)। সংগ্রহের তারিখ ২০২৪-০৩-২৩।  "DOCKYARD AND ENGINEERING WORKS LTD, STATE OWNED BOAT BUILDING INDUSTRY." (পিডিএফ)। www.dewbn.gov.bd। সংগ্রহের তারিখ ২০২৪-০৩-২১।  "DOCKYARD AND ENGINEERING WORKS LTD, CORPORATE BROCHURE FOR WEB." (পিডিএফ)। www.dewbn.gov.bd। সংগ্রহের তারিখ ২০২৪-০৩-২১।  "High Speed Rescue Boat RB1007 | 10m Class Rescue Boat Of Bangladesh Coast Guard | Fastest Speed Boat"।  "RB1008 - High Speed Rescue Boat Of Bangladesh Coast Guard | 10m Class Rescue Boat | Fastest Boat"।  "10m Class Rescue Boat RB1008 | High Speed Rescue Boat Of Bangladesh Coast Guard | Fastest Speed Boat"।  "Bangladesh Coast Guard's RESCUE BOAT RB1007 | Super Fast Speed Boat | Fastest 10 Meter Class Boat"।  "কোস্ট গার্ডের স্পিড বোটের গতি🔥🔥"।  "DEW New Brochure on Boat Building"। www.Dockyard and engineering works Ltd, Bangladesh Navy facebook.com। সংগ্রহের তারিখ ২০২৪-০৩-২৪।  "সুন্দরবনে মাছের অভয়াশ্রম রক্ষায় কোস্ট গার্ড পশ্চিম জোনের অভিযান শুরু | DBC NEWS"।  "সুনামগঞ্জে বন্যার্থদের পাশে বাংলাদেশ কোস্ট গার্ড এর মহাপরিচালক"।  "ঈদের ছুটিতেও বিশ্রাম নেই কোস্টগার্ডের সদস্যদের।লক্ষ একটাই নিরাপদ থাকবে উপকূল।Coastguard Bangladesh"।  প্রবেশদ্বার:  বাংলাদেশ বাংলাদেশ সামরিক বাহিনী